हाल ही में, एक अमरीकी सुपरमार्केट चेन की नेतृत्व टीम ने
निश्चय लिया कि उनके व्यापार को और कुशल होने की आवश्यकता है।
तो उन्होनें बहुत उत्साह के साथ डिजिटिकरण को अपनाया।
मीट, सब्जियों, बेकरी की निरीक्षण टीमों को बाहर किया गया ,
और एक अल्गोरिथ्मिक टास्क ऐलोकटोर को लाया गया।
अब, साथ मिल कर काम करने के बजाय,
हर कर्मचारी को एक अलग काम दिया जाता था, जिसके पूरा होने पर
उन्हें और काम दिया जाता था।
यह प्रबंधन और कार्य आवंटन का
एक उन्नत, वैज्ञानिक तरीका था
यह बेहद कारगर था।
लेकिन, पूरी तरह नहीं,
क्योंकि टास्क ऐलोकेटर अंदाज़ा नहीं लगा सकता था
कि कोई ग्राहक कब अंडों का ट्रे गिरा देगा,
या कब कोई शरारती बच्चा डिस्प्ले बोर्ड से टकरा जाएगा,
या कोई विद्यालय कब यह निश्चय कर लेगा
कि अगले दिन सबको नारियल लाना होगा।
(हँसी)
दक्षता तब बहुत काम की होती है,
जब आपको पहले से अंदाज़ा हो आपको किसकी ज़रूरत पड़ेगी ।
लेकिन जब कुछ नियमविरुद्ध या अप्रत्याशित सामने आता है --
बच्चे, ग्राहक, नारियल --
तब, वह दक्षता आपके किसी काम नहीं आती है।
यह अब एक अहम मुद्दा बन चुका है,
आकस्मिक चीजों से निपटने की हमारी क्षमता,
क्योंकि अप्रत्याशित अब आम होता जा रहा हैं।
इसीलिए, विशेषज्ञ और भविष्यवक्ता 400 दिन से आगे
का अंदाजा लगाने में रुचि नहीं रखते हैं।
क्यों?
क्योंकि पिछले बीस या तीस सालों में,
दुनिया का अधिकतर हिस्सा जटिल से
जटिलतम होता जा रहा है --
इसका मतलब है कि हाँ, प्रतिमान तो हैं,
लेकिन वे अपने आप को प्रायः दोहराते नहीं है।
इसका अर्थ है कि छोटे से बदलाव बड़े विषम प्रभाव पैदा कर सकते हैं।
और इसका अर्थ है कि विशेषज्ञ हमेशा काफी नहीं रहेंगे,
क्योंकि व्यवस्था तेज़ी से बदलती जा रही है।
तो इसका मतलब है
कि दुनिया में अब भविष्यवाणियों को खारिज करने वालों
की बड़ी संख्या है।
इसीलिए बैंक ऑफ इंग्लैंड कहेगा कि हाँ, फिर से एक और पतन होगा,
लेकिन कब और क्यों - हमें नहीं पता।
हम जानते हैं कि मौसम में बदलाव सत्य है,
लेकिन हम जंगलों में लगने वाली आग का अंदाज़ा नहीं लगा सकते,
और हम नहीं जानते कि कौनसे कारखाने बाढ़ग्रस्त होने वाले हैं।
इसीलिए कंपनियाँ अंधाधुंध हो जाती हैं,
जब प्लास्टिक स्ट्रॉ, बैग और पानी की बोतलों को
रातों रात खारिज कर दिया जाता है,
और चकरा जाती हैं जब सामाजिक मोर्चों में बदलाव
सितारों को मिट्टी में मिला देता है और साथियों को निकाल बाहर करता है :
पक्की तबदीली।
ऐसा वातावरण जिसमें भविष्यवाणियों को इतना खारिज किया जाता है,
वदक्षता हमारी कोई मदद नहीं कर सकेगी,
यह उसमें सेंध लगा कर हमारे अनुकूलन और प्रतिक्रिया को क्षति पहुँचाती है।
तो यदि अब दक्षता हमारी मुख्य मार्गदर्शक नहीं रही,
तो हम भविष्य का सामना कैसे करें?
किस तरह की सोच वाकई हमारी मदद करेगी?
किस प्रकार की प्रतिभाओं को हमें बचाना चाहिए?
मेरे ख्याल से, पहले जहाँ हम समय प्रबंधन के बारे में बहुत सोचा करते थे,
अब हमें उन घटनाओं के बारे में सोचना शुरू करना है ,
जो निश्चित तो हैं
लेकिन ख़ासकर अस्पष्ट रहते हैं।
इसका एक उदहारण है सी-ई-पी-आई - महामारियों के लिए तैयार रहने वाला संघटन।
हम जानते हैं की भविष्य में और भी महामारियाँ आयेंगी ,
लेकिन हम नहीं जानते हैं कहाँ और कब और क्या।
तो हम योजना तो नहीं बना सकते हैं।
लेकिन तैयारी कर सकते हैं।
इसलिए सी-ई-पी-आई कई बीमारियों के लिए कई टीके बना रहा है ,
यह जानते हुए कि कौन से टीके काम करेंगे
या कौन सी बीमारियाँ फैलेंगी।
तो उनमें से कुछ टीके कभी इस्तेमाल नहीं होंगे।
यह अकुशल है।
लेकिन पुष्ट है,
क्योंकि यह और विकल्प देता है,
और इसका अर्थ है कि हम सिर्फ़ एक तकनीकी समाधान पर निर्भर न रहें।
हमारी अनुक्रियाशीलता उन लोगों पर भी निर्भर करती है
जो एक दूसरे को अच्छी तरह से जानते हैं और भरोसा करते हैं।
लेकिन ऐसे रिश्ते बनने में समय लगता है ,
समय, जिसकी एक महामारी में हमेशा कमी होती है।
इसलिए सी-ई-पी-आई भी रिश्ते, मित्रता और संधियाँ बना रहा है
यह जानते हुए कि इनमें से कुछ कभी इस्तेमाल नहीं होंगे।
यह अकुशल है, शायद समय की बर्बादी भी ,
लेकिन यह पुष्ट है।
आप ऐसी सोच वित्तीय सेवाओं में भी देख सकते हैं।
पहले, बैंक बहुत कम पैसा रखते थे
आज जितना आवश्यक है, उससे बहुत कम,
क्योंकि बहुत कम पैसे रखकर, उसके साथ कार्य-कुशल होना,
इसी ने बैंकों को इतना नाज़ुक बनाया।
अब ज़्यादा पैसा रखना अकुशल लगता है, और है भी।
लेकिन पुष्ट है क्योंकि यह वित्तीय व्यवस्था को अप्रत्याशित घटनाओं से बचाता है
जो देश मौसम में बदलाव को गंभीरता से समझते हैं
वे जानते हैं कि उन्हें कई समाधान अपनाने होंगे,
नवीकरणीय ऊर्जा के कई रूप,
न कि सिर्फ़ एक।
सबसे प्रगतिशील देश कई सालों से
अपनी खाने-पीने और स्वास्थ्य की व्यवस्थाओं को बदल रहे हैं,
क्योंकि वे जानते हैं कि जब तक उनके पास कोई निश्चित भविष्यवाणी होगी,
बहुत देर हो चुकी होगी।
व्यापार में भी यही दृष्टिकोण अपनाया जा सकता है, और कई देश करते हैं।
एक बड़े भागीदार पर निर्भर होने की बजाय
वे सबसे दोस्ती करते हैं,
क्योंकि वे जानते हैं कि वे पहले से नहीं बता सकते
कौन से बाज़ार अचानक हिल जाएँ।
ऐसे सौदे करना महँगा होता है और समय लेता है,
लेकिन पुष्ट होता है
क्योंकि यह पूरी अर्थव्यवस्था को झटकों से बचाता है।
यह रणनीति ख़ासकर छोटे देशों द्वारा अपनाई जाती है
जो जानते हैं कि उनमें बाज़ार के निर्णय लेने की क्षमता नहीं होगी ,
तो बेहतर है कि उनके कई सारे दोस्त हों।
लेकिन अगर आप किसी ऐसे संघठन में फँसे हुए हैं
जो अभी भी कुशलता में मानता है,
आप उसे बदलना कैसे शुरू करेंगे ?
कुछ परीक्षण करें।
नीदरलैंड्स में
घर में नर्सिंग कुछ सुपरमार्केट जैसे ही काम करती थी :
मानकीकृत और नियत कार्य
एक-एक क्षण के हिसाब से:
सोमवार को नौ मिनट, बुधवार को सात मिनट,
शुक्रवार को आठ मिनट।
नर्सों को यह बिलकुल पसंद नहीं था।
तोह उनमें से एक , जोस दे ब्लोक ने,
एक परीक्षण किया।
क्योंकि हर मरीज़ अलग होता है,
और हम नहीं जानते हैं कि उन्हें क्या चाहिए होगा,
हम इसका निर्णय नर्सों पर क्यों नहीं छोड़ देते ?
क्या यह लापरवाही होगी ?
(हँसी)
(तालियाँ)
इस पपरीक्षण में, जोस ने देखा कि मरीज़ों की हालत आधे समय में
सुधर गई,
और खर्चे तीस प्रतिशत कम हो गए।
जब मैंने जोस से पूछा कि उन्हें इस प्रयोग में क्या हैरान किया,
वे सिर्फ़ हँसके बोले,
“मुझे बिलकुल भी अंदाज़ा नहीं था कि यह इतना बड़ा सुधार करना
इतना आसान हो सकता है,
क्योंकि यह ऐसी कोई चीज़ नहीं है जिसकी कम्प्यूटर के सामने कुर्सी पर बैठकर
भविष्याणि की जा सके। ”
तो अब नर्सिंग का यह तरीका नीदरलैंड्स और दुनिया भर में
प्रचलित है।
लेकिन हर नए देश में यह अभी भी परीक्षण से शुरू होता है,
क्योंकि हर जगह अप्रत्याशित रूप से थोड़ी अलग है।
हाँ, सारे परीक्षण काम नहीं करते हैं।
जोस ने यही परीक्षण अग्निशमन सेवा में भी किया
और देखा कि वह काम नहीं किया क्योंकि यह सेवा बहुत केंद्रीकृत हैं।
असफल परीक्षण अकुशल लगते हैं,
लेकिन दुनिया कैसे काम करती है, यह जानने का वे
अक्सर इकलौता तरीका होते हैं।
तो अब वे शिक्षकों पर यह परीक्षण कर रहे हैं।
ऐसे परीक्षणों में रचनात्मकता की ज़रुरत होती है
न कि साहस की।
इंग्लैंड में --
मैं यूनाइटेड किंगडम कहने वाली थी, लेकिन इंग्लैंड में --
(हँसी)
(तालियाँ)
इंग्लैंड की सबसे प्रमुख, या सबसे प्रमुख में से एक रगबी टीम
है सरासेंज़।
उनके मैनेजर और कोच को एहसास हुआ कि वह सारा शारीरिक प्रशिक्षण और
डेटा पर आधारित अनुकूलन करते हैं
वह आम हो गया है;
सही में, सारी टीमें बिलकुल वही करती हैं।
तो उन्होंने जोखिम उठाकर एक परीक्षण किया।
वे पूरी टीम को, मैचों के दौरान भी,
स्की ट्रिप पर
और शिकागो में सामजिक काम देखने ले गए।
यह महँगा था,
समय लेता था,
और इसमें जोखिम था
रगबी के खिलाडियों के एक पूरे समूह को बर्फ़ीली ढलान पर खड़ा करना, हैना ?
(हँसी)
लेकिन उन्होंने देखा कि खिलाड़ी
वफ़ादारी और एकता के नए बंधनों के साथ वापस आए।
और अब जब उनपर मैदान में बहुत दबाव होता था,
उनमें एक “संतुलन” दिखाई देता था --
एक दूसरे के प्रति
एक अटल, अटूट निष्ठा।
उनके प्रतिद्वंदी देखते रह गए,
लेकिन खुद कुशलता से अपनाने के लिए अभी भी रोमांचित।
लंदन की एक टेक कंपनी वर्व में
उनकी सी-ई-ओ (मुखिया) लगभग हर चीज़ मापती हैं,
लेकिन उन्हें ऐसा कुछ नहीं मिला जिससे कंपनी की उत्पादकता में
कोई बदलाव आए।
तो उन्होंने एक परीक्षण शुरू किया जिसे वे “लव वीक” बुलाती हैं:
एक पूरा हफ़्ता जिसमें हर कर्मचारी को
दूसरे कर्मचारियों की किसी
चतुर, मददगार चीज़ को ढूँढना होगा,
बताना होगा और मनाना होगा।
इसमें बहुत समय और म्हणत लगते हैं;
कुछ लोग इसे ध्यान हटाने वाला कहेंगे।
लेकिन वह व्यापार को वाकई सक्रिय बनाता है
और पूरी कंपनी को ज़्यादा उत्पादक बनाता है।
तैयारी, संघठन बनाना,
कल्पना, परीक्षण,
साहस --
एक अप्रत्याशित युग में,
ढृढ़ता और साहस के अद्भुत स्रोत हैं।
वे कार्य-कुशल नहीं हैं,
लेकिन वे हमें अनुकूलता, बदलाव और आविष्कार
की असीमित क्षमता देते हैं।
और हम भविष्य के बारे में जितना काम जानते हैं
हमें मानवीय, अव्यवस्थित, अप्रत्याशित कौशल के
इन अद्भुत स्रोतों की उतनी ही ज़रुरत होगी।
लेकिन टेक्नोलोजी पर बढ़ती हमारी निर्भरता में
हम उन कौशलों को कम कर रहे हैं।
हम जब - जब टेक्नोलोजी का प्रयोग करते हैं
कोई निर्णय लेने के लिए
या यह समझने के लिए कि कोई क्या महसूस कर रहा है
या किसी बातचीत में मार्गदर्शन करने के लिए
हम जो खुद कर सकते हैं, वह एक मशीन पर छोड़ देते हैं,
और यह महँगा साबित हो सकता है।
हम मशीन को जितना ज़्यादा हमारे लिए सोचने देंगे
हम खुद के लिए उतना ही कम सोच पाएँगे।
जितना ज़्यादा --
(तालियाँ)
डॉक्टर जितना ज़्यादा समय डिजिटल मेडिकल रिकॉर्ड देखने में लगाएँगे,
वे उतना ही कम समय मरीज़ों को देखने में लगाएँगे।
हम जितने ज़्यादा पैरेंटिंग ऐप्स का इस्तेमाल करेंगे,
हम अपने बच्चों को उतना ही काम जानेंगे।
हम जितना समय अपने जैसे लोगों के साथ ही बिताएँगे
हम उतना ही कम उनसे जुड़ेंगे जो हमसे अलग हैं।
हमें जितनी काम करुणा की ज़रुरत होगी, हममें उतनी ही कम करुणा होगी।
ये सारी टेक्नोलोजियाँ
हमें प्रत्याशित सत्य के एक जैसे साँचे में बैठाने की कोशिश करती हैं
एक ऐसी दुनिया में जो असीमित और आश्चर्यजनक है।
पीछे क्या रह जाता है ?
कुछ भी जिसको मापा न जा सके --
जो कि लगभग हमारा सब कुछ है।
(तालियाँ)
टेक्नोलॉजी पर बढ़ती हमारी निर्भरता
हमारे कम कुशल बनने का,
और इस “असली” दुनिया
की बढ़ती जटिलता की चपेट में आने का
ख़तरा बढ़ाती है।
अब, मैं जब निश्चित रूप से आने वाले खतरों और अशांति
के बारे में सोच रही थी ,
मैं कई कम्पनियों के मुखियों से मिली
जिनके खुद के व्यापार संकट से गुज़रे हैं,
जब वे ठप होने की कगार पर थे।
ये सब स्पष्ट, दिल दहलाने वाले वार्तालाप थे।
उनमें से कई तो सिर्फ़ याद करके रोए।
तो मैंने उनसे पूछा :
“इसे झेलने की ताकत आपको कहाँ से मिली?”
और उन सब का एक ही जवाब था।
“डेटा या टेक्नोलॉजी नहीं”
“मेरे दोस्तों और सहकर्मियों ने मुझे
आगे बढ़ने की हिम्मत दी।”
एक ने कहा, “यह गिग इकॉनमी के बिलकुल विपरीत है।”
लेकिन फिर मैंने जवान, उभरते मुखियों से बात की
और उनसे पूछा ,
“काम पर आपके दोस्त कौन हैं?”
और वे सिर्फ़ देखते रह गए।
“बिलकुल समय नहीं है।”
“वे बहुत व्यस्त हैं।”
यह कार्य-कुशल नहीं है।
मैंने सोचा, कौन उन्हें
कल्पना और ताकत और सहस देगा
जब तूफ़ान आएँगे ?
कोई भी जो कहता हो कि वे भविष्य जानते हैं
सिर्फ़ उसपर अपना हक़ जमा रहा है,
एक जाली घोषणापत्र।
कठिन और गहरा सत्य यह है कि
भविष्य किसी ने नहीं देखा है,
हम वहाँ बिना पहुँचे रास्ता नहीं बना सकते।
लेकिन कोई बात नहीं।
क्योंकि हमारे पास इतनी कल्पना है --
अगर हम उसका उपयोग करें।
हमारे पास अविष्कार और अन्वेषण के हुनर हैं --
अगर हम उनका उपयोग करें।
हम पहले कभी न देखी जाने वाली चीज़ों का अविष्कार करने का साहस रखते हैं।
उन गुणों को खो देंगे,
तो भटक जाएँगे।
लेकिन उन्हें बढ़ावा देंगे,
तो जो भविष्य चुनेंगे, बना सकेंगे।
धन्यवाद।
(तालियाँ)